cyanic-selkie/wikianc huggingface dataset:
Pseudomyrmecion
Pseudomyrmecion er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Cerro Colorado (Flores)
Cerro Colorado er en by i Flores-departementet i det sørlige Uruguay. Byen har 96 innbyggere.
Bjørnstjerne Bjørnson
Bondefortellinger
Bjørnstjerne Bjørnsons bondefortellinger er preget av nasjonalromantiske strømminger, som var typiske for den kulturelle samtiden, imidlertid er forfatteren også opptatt av å skildre mørkere sider ved norsk folkeliv, slik som for eksempel alkoholisme i Synnøve Solbakken. Bildet Bjørnson gir av bønder og fattigfolk er mangfoldig og slett ikke entydig idyllisk. En skikkelse som Aslak i Synnøve Solbakken peker fram mot naturalismen. . De første mindre bondefortellingene kom på trykk anonymt i Illustreret Folkeblad som Bjørnson selv utga i årene 1855–57. Thrond (1857), en kort kunstnernovelle, ble først trykt i København, og siden i Folkebladet. I 1857 publiserte han Synnøve Solbakken. Før fortellingen kom i bokform, hadde den gått som fortsettelsesfortelling i Illustreret Folkeblad. Synnøve Solbakken ble i de to første år etter utgivelsen den oversatt til svensk, engelsk, tysk og nederlandsk.
3. serierunde i OBOS-ligaen 2022
3. serierunde i OBOS-ligaen 2022 startet mandag 18. april kl. 15:00 med oppgjøret mellom og  på Fredrikstad stadion i Fredrikstad, og avsluttet tirsdag 19. april med sju kamper kl. 18:00.
Bjørnstjerne Bjørnson
Digte og Sange
I 1870 redigerte og publiserte han sine Digte og Sange. Samlingen inneholdt frittstående dikt og tekster som tidligere var publisert i fortellinger og dramatikk. Digte og Sange kom ut i flere utgaver, og dikttilfanget økte for hver gang. Blant hans dikt og sanger kan nevnes «Synnøves sang» («Nu tak for alt, ifra vi var små») og «Ingrids vise» («Og ræven lå under birkerod») fra Synnøve Solbakken, «Over de høje fjælde» («Undrer mig på hva jeg får at se») , «Ingerid Sletten», «Træet» («Træet stod færdigt med blad og med knop») og «Tonen» («I skogen smågutten gik dagen lang») fra Arne , «Øyvinds sang» («Løft dit hoved») , «Marits vise» («Holder du af mig») , «Dans, ropte felen» og «Bård skolemesters vise» («Elsk din næste») fra En glad gut. «Det første mødets sødme» og «Jeg vil værge mitt land» er fra Fiskerjenten. Blant de andre tekstene er «Prinsessen», «Søvnens engler» («Da barnet sov in») og «Salme II» («Ære det evige forår»). I 1870 utkom også den episke syklus Arnljot Gelline som bl.a. inneholder diktet «Arnljots længsel mof havet».
Moholmen (Mo i Rana)
Bebyggelsen består av 20 bebodde, godt bevarte og restaurerte trehus. Sammen med Mo kirke (1724), prestegården og Meyergården hotell (1890), er dette det eneste som er igjen av det gamle Mo i Rana.
Bjørnstjerne Bjørnson
Salmer
På slutten av 1870-tallet gjennomgikk Bjørnson en religiøs utvikling. Han leste bl.a. bibelkritikk, filosofi og moderne litteratur. Dette medvirket til store omkalfatringer i hans syn på kristendommen, og det er vanlig å hevde at Bjørnson gjennomgikk en religiøs krise. Han fjernet seg fra dogmene, oppfordret til fri tenkning og kom i feide med kirke og teologer. Dette kostet ham både venner og lesere. I 1877 holdt han foredraget «Om at være i Sandhed», hvor det blant annet heter «Prøv at være sande, snak helt ud hvadsomhelst, I bliver ikke værre ved det, men meget bedre, og den, I snakker til, hjelper I, selv om han forarges. Han faar Tanker, han hidtil ikke har havt, og han faar Mod.»
Ferjesambandet Daløy–Haldorsneset
Ferjesambandet Daløy–Haldorsneset forbinder ferjekaiene Haldorsneset på Ytre Sula og Daløy på Rånøyna i Solund. Det krysser Ytre Steinsundet, og er del av i Sogn og Fjordane. Strekningen drives av GulenSkyss.
Bjørnstjerne Bjørnson
Amerika
Talen ved Ole Bulls gravferd resulterte i at Bjørnson ble invitert til Amerika som gjest hos Ole Bulls enke og hennes familie i Boston. Der ble han imidlertid ikke lenge. Han dro snart ut på en større foredragsturne i Midtvesten der han fikk møte norsk-amerikanere. Han fikk innsyn i samfunnsforholdene og opplevde et religiøst trangsyn som overgikk det han kjente til hjemmefra, men han møtte også religiøs åpenhet og toleranse.
Noveller og skuespill
Et par år etter at han var kommet tilbake til Norge, utkom romanen Paa Guds veje (1889) som, likesom Det flager, kommer inn på ungdom og oppdragelse. Men først og fremst handler den om religiøse motsetninger og toleranse. Sentralt i handlingen står en prest og en lege som har kjent hverandre fra skoledagene. Det er presten som får siste ord og formulerer toleransebudskapet: «Der bra folk går, der er guds veje!» Samme år kom komedien Geografi og kjærlighet som fra første stund har vært en scenesuksess. I 1894 utga han en samling av noveller med overveiende didaktisk preg.
Mot dødsstraff og for fredssak
Bjørnson var hele livet en motstander av dødsstraff, og ved begynnelsen av 1890-årene ble han mer og mer opptatt av fredssaken. Dette satte spor i lyrikk, artikler og taler (jfr oratoriet Fred). Bjørnson ble medlem av den første Nobelkomiteen, oppnevnt i 1897, og gjenvalgt i 1900. Bjørnson engasjerte seg sterkt i Dreyfus-saken, til fordel for den uskyldig dømte franske hæroffiser Alfred Dreyfus. Bjørnson fikk nobelprisen i litteratur, men det er de som mener at han burde hatt Fredsprisen. Han arbeidet utrettelig for internasjonale fredsavtaler og støttet undertrykte folks kamp. Mest kjent er nok hans engasjement for slovakene. Han var først ute med å tale deres sak, møtte mye motstand, men hans stemme ble hørt i Europa. Alt i 1904 hadde han omtalt undertrykkelsen av slovakene, og våren 1907 mottok han et brev fra den tsjekkisk-jødiske advokaten Eduard Lederer (1859–1944 i Theresienstadt) som ba Bjørnson ta opp slovakenes sak og tvangs-madjaniseringen de ble utsatt for under ungarsk herredømme. Slovakene ble fratatt sitt morsmål, og skolene deres stengt som følge av en skolelov innført av undervisningsministeren Albert Apponyi (1846-1933) i 1907. Slovakene var kjent med Bjørnsons engasjement for rutenere i Galicja, og Lederer skrev: «Det som den store dikter Zola gjorde for en urettferdig undertrykt enkeltperson, det har De, like stor som dikter og som menneske, gjort for en urettferdig underkuet nasjon!» Bjørnson gikk snart til angrep på grev Apponyi i et åpent brev som vakte stor oppsikt. De store europeiske avisene fulgte striden mellom de to, og slovakeme fattet nytt håp nå som Bjørnson talte deres sak. «Det lød som en englestemme,» skrev en avis. Slovakenes frender, tsjekkerne, gjenopptok den tsjekkoslovakiske samarbeidstanken, og avisen Naródni Politika skrev at Bjørnsons interesse for slovakene «minnet oss sviende nok om vår plikt overfor dem». Bjørnson forelå i tsjekkisk oversettelse alt i 1874. I 1907 ble de viktigste av Bjørnsons verker utgitt i samlet utgave på tsjekkisk. I oktober samme år kom massakren i landsbyen Cernová, der ungarske gendarmer drepte 15 personer og såret mange under vigslingen av en slovakisk kirke. Bjørnson fortsatte å skrive om overgrepene, og sa til Lederer da de møttes i Roma i mai 1908: «''Denne kamp har kostet meg meget tid, som jeg ellers kunne ha viet litteraturen. Jeg lever av min penn, men oppga alt arbeid for å ofte meg helt for de undertrykte folk i deres interesse og for fredens store sak. Jeg er glad for dette offer, for jeg tok meg av en rettferdig sak.''» Bjørnson holdes fremdeles i levende erindring i Slovakia, og gater og plasser er oppkalt etter ham.
Bibliografi
• Synnøve Solbakken (1857)
• Fortællinger I-II (1872)
• Brude-Slaatten (1872)
• En Hanske (1883)
• Paa Guds Veje (1889)
• To Fortællinger (1901)
VLC media player
VLC bruker en rekke frie dekoding- og kodingbiblioteker. Mange av dens kodeker er fra libavcodec-biblioteket fra FFmpeg-prosjektet, men den bruker sine egen muxer og demuxere. Den har også utmerket seg ved å være den første spilleren som støttet avspilling av krypterte DVD-er på Linux, ved å bruke DVD-dekrypteringsbiblioteket libdvdcss.
Lesbare formater
VLC kan lese forskjellige formater avhengig av operativsystemet VLC kjører på.
Gunnebo slott
Det ligger nær Rådasjön og Stensjön. Historien til Gunnebo kan følges tilbake til slutten av 1300-tallet, da navnet første gang blir brukt om en storgård med tilhørende kvernhus. Det nåværende Gunnebo slott ble bygget av den rike kjøpmannen John Hall d.e., som i 1778 kjøpte Gunnebo for å bygge seg et sommerhus som sto i stil med at han var en av de rikeste mennene i Sverige. Det ble kalt «Rike Hall» i samtiden. Slottsanlegget inneholder en hovedbygning i tre og et parkanlegg. Parken er en av de best bevarte i Sverige fra sin tid. Arkitekt var Carl Wilhelm Carlberg og mange av originaltegningene hans av Gunnebo er i dag i samlingene til Röhsska museet i Göteborg. Parken er åpen for alle og det blir arrangert guidede omvisninger inne i slottet.
Henry Bartle Frere
Bakgrunn og virke
Han ble medlem av visekongens råd i 1859 og ble utnevnt til guvernør i Bombay i 1862 hvor han fortsatte sin politikk med kommunal forbedring. Han etablerte Deccan College i Pune i tillegg til et college som skulle utdanne innfødte til sivilingeniører. Bombay Banks kollaps i 1866 som han gjorde lite for å hindre, førte hans administrasjon under massiv kritikk, og han returnerte til England hvor han ble utnevnt til Indias stjerneorden og fikk ærestitler fra University of Oxford og Cambridge. Han ble også utnevnt til Council of India.
Cetshwayo var ute av stand til å gå med på Bartle Freres ultimatum, selv om han hadde ønsket det. Bartle Frere beordret Frederic Thesiger til å invadere Zululand, dermed begynte anglo-zulu-krigen. 11. januar 1879 krysset britiske styrker Tugela. Fjorten dager senere ble katastrofen Isandlwana rapportert, og underhuset krevde at Bartle Frere skulle kalles tilbake. Beaconsfield støttet ham, og i et merkelig kompromiss ble han refset og bedt om å fortsette. Bartle Frere skrev en utfyllende rettferdiggjørelse av sin fremferd som ble kommentert av kolonisekretær Michael Hicks Beach som «ikke så hvorfor Frere burde bemerke angrepene, og når det gjaldt krigen, hadde alle afrikanske kriger vært upopulære». Bartle Freres svar var at ingen tok til motmæle mot hans kritikere og at han ønsket å legge frem et for nedtegnelsene. «Få er kanskje enige med mitt syn om nødvendigheten av å slå ned zuluopprøret,» skrev han. «Få, frykter jeg, i denne generasjonen. Men dersom mine landsmenn forandres en del, vil de en dag yte meg rettferdighet. Jeg skal ikke etterlate mitt navn permanent æreløst.» Problemene med zuluene og misnøye som vokste i Transvaal førte totalt sett til større problemer. Forsinkelsen med å gi landet en konstitusjon gav en unnskyldning for agitasjon blant de misfornøyde boerne, en raskt økende minoritet, mens tilbakeslaget ved Isandlwana skadet britenes prestisje. Takket være xhosa– og zulukrigene var Bartle Frere ute av stand til å gi tingenes tilstand i Transvaal full oppmerksomhet før april 1879 da han i det minste var i stand til å besøke en leir av rundt 4000 misfornøyde boere nær Pretoria. Selv om tilstanden var nokså dårlig, klarte Frere å vinne boernes respekt ved å love dem at han skulle presentere deres klager for den britiske regjeringen og å oppfordre til å gjennomføre løftene britene hadde gjort til dem. Boerne spredte seg til slutt, på samme dag som Bartle Frere mottok telegrammet som annonserte regjeringens refs. Da han returnerte til Cape Town oppdaget han at hans fremskritt var blitt omgått, først ved nyhetene den 1. juni 1879 om at Napoleon Eugene i Zululand var død og så ved nyheten om at styret over Transvaal og Natal, sammen med høykomissariatet i den østlige delen av Sør–Afrika, hadde blitt overført fra ham til Garnet Wolseley.
Giuseppe della Porta Rodiani
Han ble kreert in pectore til kardinal i juni 1834 av pave Gregor XVI, publisert i april 1835.
VIVA (TV-kanal)
Viva sendte hovedsakelig show, dokusåper og musikkvideoer for det unge publikum. Viva ble lansert i Köln 1993 som en konkurrent till MTV. I august 2004 ble 98% av aksjene overtatt av det amerikanske mediakonsernet Viacom. VIVA sendte også i Østerrike, Sveits, Polen og Ungarn. I Norge var kanalen tilgjengelig med blant annet Canal Digital.
31. desember 2018 ble Viva innstilt. Driftsselskapet VIVA Media er fremdeles delhaver i senderne Nick og Comedy Central med 50%.
Skif
Skif (originaltittel: Скиф) er en russisk film fra 2018, regissert av Rustam Mosafir.
Lotte Reiniger
Hennes mest kjente film, Die Abenteuer des Prinzen Achmed (norsk: Prins Achmeds eventyr) (1926), regnes som den eldste eksisterende helaftens animasjonsfilmen. Den ble vist 11 år før Walt Disneys Snehvit og de syv dvergene, som ofte nevnes som den første.
1930–1948: Naziregime, krig og pengemangel
I 1933 reiste hun til Paris, der hennes mann arbeidet sammen med Jean Renoir på filmen Madame Bovary.
1935: Reiniger og Koch forlater Tyskland
De første årene i England holdt Reiniger flere foredrag, og det ble holdt filmvisninger og utstillinger med materiale fra hennes arbeid i flere byer, blant annet i Bristol, Liverpool og i Victoria and Albert Museum i London.
Form og innhold
I 1920- og 1930-årene var tyske animasjonsfilmer ofte eksperimentelle og abstrakte, og filmskaperne var heldige hvis de fikk finansiert og vist dem som reklamefilmer. Reiniger og medarbeiderne eksperimenterte også, med silhuettfigurene, bakgrunnen og animasjonsutstyret, men når det gjaldt tema i filmene, var hun ikke særlig eksperimentell. Hun holdt seg helst til eventyr, fabler og andre fortellinger, og var mer opptatt av å fortelle en god historie i filmene sine enn å være tidsriktig og politisk kritisk og korrekt.
Dana Rohrabacher
Dana Tyron Rohrabacher (født 21. juni 1947 i Coronado i California) er en amerikansk republikansk politiker. Han har vært kongressmann siden 1989.
Før han ble innvalgt i Kongressen jobbet han i Det hvite hus som assistent for president Ronald Reagan, og var i syv år en av presidentens ledende taleskrivere. Han var sentral i utformelsen av Reagan-doktrinen.
Lotte Reiniger
Skyggespill
Etter at ektemannen døde i desember 1963, gikk Reiniger over til bare å arbeide med skyggeteater. Koch hadde vært en så viktig støtte og samarbeidspartner under animasjonsfilmingen, at hun ikke orket tanken på å fortsette å arbeide med film uten ham.
Didier Lockwood
Didier Lockwood (født 11. februar 1956 i Calais, død 18. februar 2018 i Paris) var en fransk jazzfiolinist. Han spilte en stund i det progressive rock-/jazz-fusion-bandet Magma på 1970-tallet, og han er kjent for sin bruk av elektrisk forsterkning og eksperimentering på forskjellige lyder ved bruk av en elektrisk fiolin.
Green Planet
Green Planet ble tuftet på restene av det australske pyramidespillet GreenStar hvor medlemmene hadde blitt svindlet for opp mot 85 millioner kroner ved å lokke dem med inntektsmuligheter fra salg av et supergjødsel. Normann hadde blitt medlem hos GreenStar i oktober 2000, og det ble raskt vervet over 2000 nordiske medlemmer i selskapet. Da GreenStar kollapset som følge av rettsforfølgelse i Australia så Normann sitt snitt til å ta med seg både forretningskonsept og medlemsbase over i et nytt selskap han selv kontrollerte.
Ringhals kjernekraftverk
BWR-reaktoren i Ringhals er Aggregat 1 og ligger lengst nord på anlegget. Dette aggregatet er det eldste (bygd ca. 1970 – 74) og den minst moderne reaktoren på Ringhals.
Ringhals reaktor 1 ble nedlagt nyttårsaften 2020.
46 (tall)
46 (førtiseks, også skrevet seksogførti på riksmål) er det naturlige tallet som kommer etter 45 og kommer før 47.
Håkon VI Magnusson
Håkon VI Magnusson (norrønt: Hákon Magnússun) (født 1340, død 1380) var konge av Norge i perioden 1355–1380, av Sverige 1362–1364, og er regnet som den siste kongen av det gammelnorske kongedømmet.
Etter en kort strid valgte Magnus og Håkon å regjere Sverige sammen slik de alt gjorde i Norge. I 1364 ble imidlertid begge avsatt som svenske konger til fordel for Magnus' fetter Albrekt av Mecklenburg. Deler av Vest-Sverige og en betydelig andel av det svenske aristokratiet holdt imidlertid fast på Magnus og Håkon og de to ga aldri opp kravet på hele Sverige. Forholdet mellom Norge og Sverige var i hele resten av Håkons regjeringstid preget av krig og konflikter. I 1371 ledet Håkon et stort felttog fra Norge og helt fram til Stockholm der han oppnådde å få satt Magnus fri etter seks års fangenskap.
Kanadisk gaupe
Fylogeni og underarter
Fylogenien under er i henhold til Johnson m .fl., 2006. Den viser blant annet at gaupe og pantergaupe er søstertaxa.
Samarinbreen
Regnet fra nord og med klokken har den sidebreene Stuptindbreen og Vestjøkulen i nordøst, Mefonna i sørøst, Jekselbreen, Søre Kneikbreen og Nordre Kneikbreen i sørvest, og Jakobstigen og Eggbreen i nordvest mot Hornsundtind-massivet.
Jonas Vellesen
Lærebøker
Vellesen er særlig kjent som nynorsk lærebokforfatter, men flere av lærebøkene hans kom også på bokmål, dessuten kom det også varianter på i-mål. Den fyrste bok åt barnet var en svært moderne og pedagogisk lærebok i sin tid. Den ble stadig utgitt i nye opplag. Den siste utgaven kom i 1945, 56 år etter første utgave og 30 år etter at han selv var død. Som lesestykker tok han også med barnerim og fortellinger som han selv hadde hørt som barn i Bjerkreim: Ro ro til Siraland og Sagnet om Gloppedalsura. Det samme gjelder for Emne (første utgave 1909). Den inneholder en rekke sagn, dyrefabler og småfortellinger. Boka ble brukt til diktat og gjenfortellinger i alle fall til 1950-tallet.
Deodorant
Deodoranter kan inneholde helse- og miljøskadelige stoffer som muskxylen, siloksaner (D5) og triklosan. Dette er substanser som norske myndigheter jobber med å få ut av bruk. Deodoranter kan også inneholde ulike typer parabener. Noen av disse er mistenkt for kunne påvirke hormonbalansen hos mennesker og dyr. I tillegg kan deodoranter inneholde stoffer som gir allergiske reaksjoner.
Produsenter av kosmetiske produkter, deriblant deodoranter, er pålagt å oppgi alle ingrediensene i produktet.
Indias delstater og territorier
Oversikt
De åtte unionsterritoriene er (med bokstaver som indikerer plassering på kartet til høyre):
Delstatene i grunnloven av 1950
Grunnloven skilte mellom tre områdetyper som fikk navn etter del-bokstavene i det første vedlegget til grunnloven:
Part A states var tidligere guvernørstyrte provinser fra Britisk India, og ble nå styrt av folkevalgte  guvernører og delstatsforsamlinger. De ni del A-statene var Assam, Bihar, Bombay, Øst-Punjab, Madhya Pradesh (tidligere Central Provinces and Berar), Madras, Orissa, Uttar Pradesh (tidligere United Provinces) og Vest-Bengal.
Nye delstater
I 2000 ble det opprettet tre nye delstater: Jharkhand fra Bihar, Chhattisgarh fra Madhya Pradesh og Uttaranchal fra Uttar Pradesh. Territoriene Delhi og Puducherry har fått utvidede rettigheter til å velge sine egne lovforsamlinger, et steg på veien mot delstatsstatus.
Big Hits and Nasty Cuts
Big Hits and Nasty Cuts, The Best of Twisted Sister er et samlealbum av Twisted Sister som ble gitt ut i 1992.
Otto Blehr
Otto Albert Blehr (født 17. februar 1847 på Sanderud i Stange, død 13. juli 1927) var en norsk jurist og politiker (Venstre). Han var Norges statsminister i Stockholm 1891–1892 og statsminister 1902–1903 og 1921–23. Blehr var gift med Randi Blehr, en av sin tids mest kjente kvinnesaksforkjempere og humanitære ledere i Norge; han var selv medstifter og æresmedlem i Norsk Kvinnesaksforening, som ektefellen ledet i en årrekke.
Regjeringsmedlem, stiftsamtsmann og delegat
Han var medlem av regjeringen som statsminister i den norske statsrådsavdelingen i Stockholm fra 1891 til 1893, og igjen fra 1898 til 1902. Han var Norges statsminister fra 21. april 1902 til 22. oktober 1903.
Luigi Frezza
Episkopalgenealogi
Hans episkopalgenealogi er:
Otto Blehr
Regjeringsmedlem, stiftsamtsmann og delegat
Han gikk av som statsminister etter at Stortinget forkastet et forslag til traktat med Portugal. Traktaten innebar at Portugal ikke skulle øke tollen på norsk fisk mot at Norge forpliktet seg til å kjøpe 850.000 liter hetvin fra Portugal. På grunn av brennevinsforbudet kunne ikke hetvinen selges i Norge og heller ikke eksporteres.
Final Cut Pro
Final Cut Pro X
Apple lanserte 21. juni 2011 en ny versjon av Final Cut Pro, med navnet «Final Cut Pro X». Den selges for 2.100 kroner på Mac App Store og blir beskrevet som en total omskrivning av den originale applikasjonen. Final Cut Pro X er en 64-bit-applikasjon med støtte for Grand Central Dispatch og OpenCL, noe som tillater den å bruke alle tilgjengelige kjerner for bakgrunnsrendering. Også organiseringen av media er forandret; Final Cut Pro X støtter nå mange flere typer opptak, fra DV, til DSLR, hele veien opp til 4K-oppløsning. I tillegg vil alle opptak analyseres under importering, automatisk soteres inn i grupper for nærbilder, medium, bilder med to personer og gruppebilder, og forberedes for automatisk forbedring av blant annet lysskjær, urolig kamera og fargebalanse. Lyd vil også bli analysert i et forsøk på å fjerne forstyrrende elementer som nynning, dunk og andre merkbare feil. Det som av mange regnes som den viktigste funksjonen i Final Cut Pro X er «Magnetic Timeline» som har blitt fullstendig redesignet for å løse mange av problemene som oppleves i Final Cut Pro 7. Den nye tidslinjen lar brukere redigere opptakene midt i tidslinjen uten at andre videoklipp eller lydspor blir forskjøvet. I tillegg ble de øvrige Final Cut Studio-programmene, Compressor og Motion lansert på Mac App Store til 279 kroner.
Rajmund Rembieliński
Rajmund var sønn av Stanisław Rembieliński og Marianna Łęczyńska. Han var gift med Agnieszka Helena Opacka, men ble senere skilt. Hans andre kone var Antonina Weltz, som han hadde to sønner med: Aleksander og Eugeniusz.
Runrig
Runrig er en skotsk folkrock-gruppe som ble dannet av brødrene Rory Macdonald og Calum Macdonald fra Uist på Hebridene og deres venn Blair Douglas i 1973 på øya Skye vest i Skottland. De spilte sin første konsert i Kelvin Hall i Glasgow. De er også kjent for sine sangtekster på skotsk gælisk, men synger også på engelsk på grunn av sin stadig økende internasjonale anerkjennelse. Katthult-vokalisten Aud Ingebjørg Heldaas fra Norge synger med på sangen «In Scandinavia» på albumet Everything You See
Musikk
Runrigs kunstneriske gjennombrudd kom med Recovery i 1981, en tematisk innspilling som handlet om framveksten og politikken til Skottlands gælisk samfunn. Musikken er der for å tilsvare ambisjonene og Runrig var nå på veg til forme deres særegne lyd.
Plateutgivelser
Studioalbum
ATP-sluttspillet 2018
Det ble konkurrert i singel og dobbel for menn på hardcourt.
Nesbøtunnelen
Tunnelen ble tatt i bruk for allmenn trafikk i juli 1974, som en del av veianlegget Hol-Aurland.
903 Nealley
903 Nealley er en asteroide i det ytre av hovedbeltet. Den ble oppdaga den 13. september 1918 av Johann Palisa fra Universitäts-Sternwarte Wien i Wien. Den skal være oppkalt etter en amatør-astronom fra New York.
Overtrykkshall
En overtrykkshall er en hall som har pneumatisk bæring. Det vil si at taket, gjerne bestående av PVC-duk, holdes oppe av et permanent overtrykk inne i hallen.
Adriano Fieschi
Han ble kreert in pectore til kardinal i juni 1834 av pave Gregor XVI, publisert i september 1838, med Santa Maria della Vittoria som tittelkirke.
Hudskifte
Hudskifte (ekdysis) forekommer hos bl.a. leddyr og rundormer og innebærer at huden i regelmessige eller uregelmessige avstander (tidsintervall) kastes av og erstattes med en ny. Ulike arter har forskjellig antall hudskifter, alt fra noen få og opptil tyve.
Den nye huden dannes under den gamle. Cellene i den nye huden (kitikula) er sammenpresset, høye og tynne. Når den nye huden er dannet, under den gamle, er tiden kommet for selve hudskifte. Dyret går inn i en rolig periode uten noen aktivitet. Den gamle huden sprekker og «vrenges» av. Som regel sprekker den opp langs ryggsiden og hos enkelte dyregrupper også på tvers av kroppen. Den gamle huden er tynn og sprø og dyret må nå frigjøre seg fra den. All hud skiftes, også på beina.
Nordlig tigerkatt
Taksonomi
Wozencraft (2005) anerkjente en enkelt art med fire underarter: L. t. tigrinus; L. t. guttulus; L. t. pardinoides, og L. t. oncilla. L. t. guttulus ble imidlertid av Trigo et al. (2013) reist til full art i 2013, under navnet L. guttulus (sørlig tigerkatt). Sistnevnte inkluderer den tidligere populasjonen av tigerkatt i Costa Rica og det sentrale og sørlige Brasil. Denne populasjonen har trolig levd separat fra den nordlige i omkring 3,7 millioner år. Det er også et åpent spørsmål om L. t. pardinoides er en egen art. Li et al. (2016) antyder også at L. t. oncilla er et distinkt takson, men det er uklart om den eventuelt skal inngå i L. pardinoides eller ikke. Enn så lenge består dagens nordlige tigerkatt som to underarter; L. t. tigrinus inkludert L. t. pardinoides; og L. t. oncilla.
Østlandet
Østlandssamarbeidet er et organisert samarbeid mellom de fire fylkene i landsdelen som fokuserer på områdene regional utvikling og samferdsel, kompetanse og internasjonalt samarbeid.
Historikk
Frem til omkring 1800 ble alt nord og vest for Langfjella regnet til «nordenfjeldske». Til 1700-1800-tallet reiste man fra Østlandet «nord over fjellet» og der bodde det «nordmenn», av dette kommer betegnelsen «nordmannavegar» for ferdselsveiene over Hardangervidda. Folk fra Østlandet ble på samme måte kalt «austmenn». Eilert Sundt skrev at på kysten gikk skillet mellom austmenn og nordmenn ved Egersund. Erik Pontoppidan noterte seg blant annet den store forskjellen i klima mellom øst og vest. William Thrane skrev at det «vestenfjeldske» besto av mesteparten av Christiansand stift (som da besto av Agder, Rogaland og de indre delene av Telemark ) og hele Bergen stift.
Syllitus
Systematisk inndeling
Slektslisten følger.
Steinar Albrigtsen
Starten
Norskamerikaneren Erik Moll var den som sto bak mange av låtene på platen. Blant andre låtskrivere var Jonas Fjeld, som bidro med «Till The Morning Comes». Platen inneholdt også radiofavoritten «In Rosa’s Heart». Moll deltok også på Albrigtsens landsomfattende turné i kjølvannet av plateutgivelsen. Albrigtsen ble tildelt Troms fylkeskommunes kulturpris 1991, sammen med Tove Karoline Knutsen.
Frøya folkebibliotek
Frøya folkebibliotek er Frøya kommunes folkebibliotek.
Bokbussen
Frøya ble for første gang besøkt av bokbussen i 1981, men uten noe oppfølgning. Først i 1986 kom bussen tilbake som en del av et treårig prøveprosjekt. I første omgang var det Frøya-skolene som skulle få besøk av bussen 8–9 ganger per år.
Desentralisert sykepleierutdanning
Nye lokaler og mulighet til annet fokus enn plasskamp ga biblioteket tid til nye initiativ. I 2001 fikk biblioteket bevilget en søknad fra staten på nesten en million kroner til å bedre nettforbindelsen.
Rekvik
Historie
Rundt 1910 var det 5 hus i Rekvik. Dessuten var det nok en del småhus og buer. Det var omgangsskole i Rekvik i gamle dager. Rekvik hørte til Nordøya krets som besto av Håja, Røssholmen, Sessøy og seinere Rekvik. Folkeskoleundervisningen før 1916 foregikk da i private hus, i 2 til 3 uker ad gangen, og man vekslet også mellom undervisningsbygd.
I gamle dager var det ikke butikk i Rekvik, kun et lite lager dagligvarer som en person i bygda solgte for butikken i Tromvik. I 1922 åpnet den første butikken i Rekvik. Det bodde nok 70-80 personer i Rekvik i 1920-årene.
Falsomesosella
Utseende
Middelsstore, kraftige, brunlige trebukker. Kroppsformen er litt avlang, beina nokså korte og kraftige. Antennene hos hannene er noe lengre enn kroppen. Dekkvingene er parallellsidige.
Elijah Williams
Liv og virke
Williams var opprinnelig apoteker, men ble etter hvert profesjonell sjakkspiller i Bristol. Senere flyttet han til London og livnærte seg ved å spille sjakk på Divan, den mest velansette sjakklubben i byen.
Kashgar (elv)
Kashgar (eller Kaxgar) er ei elv i Xinjiang-provinsen i Kina. Den har sine kilder øst for Pamir-fjellene, på grensen mellom Kina og Tadsjikistan, og flyter derfra mot øst, og passerer gjennom byen Kashgar (Kashi), som har sitt navn fra elva. Den renner deretter ut i de nordvestlige deler av ørkenen Taklamakan, hvor den løper sammen med Yarkand-elva.
Stenopterus
Systematisk inndeling
Slektslisten følger.
Kathedra
En bispestol eller cathedra eller kathedra er siden den eldste kirkehistorien den stol i kirken som var ment for biskopen eller erkebiskopen. Den kirken der hans kathedra (lærestol) står, er bispedømmets katedral.
Storbreen (Svalbard)
Storbreen er en 26 km lang og 238 km² stor isbre helt sør på Spitsbergen, Svalbard, i fjellområdet i sørvestlige Torell Land. Volumet er 49 km³. Ekskusive umiddelbare sidebreer er den 15 km lang og 75 km² stor. Breen strekker seg fra Drevbreen og Langeleikbreen i nord, til Harmensisen i vest, og Hornbreen i sørøst ved utløpet i Brepollen (Hornsund). Storbreen er både en massiv innlandsbre i nord og en utløper til hav i sør, med en morene i sørøst mot Mezenryggen (396 m) og Hornbreen.
Jon Kyl
I april 2006 ble Kyl kåret til en av «Amerikas ti beste senatorer» av Time Magazine.
Lisa Murkowski
Murkowski har bachelorgrad i samfunnsøkonomi fra Georgetown University fra 1980, kandidatgrad i rettsvitenskap fra Willamette University fra 1985 samt advokatbevilling fra 1987. Hun var først ansatt ved domstolen i Anchorage, deretter privatpraktiserende advokat i byen 1989–1998. I årene 1990–1991 var hun også tilknyttet borgermesterens hurtigarbeidende arbeidsgruppe («task force») som skulle identifisere tiltak til hjelp for hjemløse.
Sigiriya
Sigiriya eller Sinhagiri (Løve fjellet Sinhala: සීගිරිය, tamil: சிகிரியா / a சிங்ககிரி, uttalt see-gi-ri-yə), er et gammelt klippefort og ruiner av et slott i den sentrale delen av Matale District i Sri Lanka, bygget på toppen av en vulkansk plugg.
Det er et populært turistmål og blir også oppsøkt for de spesielle hulemaleriene på stedet.
Slaget ved Fethanleag
Frasen at «dro i raseri» kan være en indikasjon på angelsakserne ikke vant dette slaget eller at seieren var uviss.
Radaasen Fotballklubb
Radaasen Fotballklubb er en tidligere norsk Fotballklubb fra Sandnessjøen i Nordland.
Rodmundur Nielsen
Han rykket opp til fast medlem av Lagtinget da Anfinn Kallsberg gikk av med pensjon i januar 2011, men måtte vike for Annika Olsen da hun fratrådte som minister i april. Fra november 2011 til september 2015 møtte Nielsen fast på Lagtinget, så lenge Olsen var medlem av regjeringen. Han satt i Lagtingets finanskomité. I september 2015 trakk Nielsen seg ut av politikken, og han meldte seg samtidig ut av Fólkaflokkurin.
Giacomo Luigi Brignole
Episkopalgenealogi
Hans episkopalgenealogi er:
Geir Mosti
Geir Mosti (født 6. juni 1956) er en norsk arbeider, fagforeningsmann og lokalpolitiker (Ap). Han var 2. nestleder i LO fra 2005 til 2007 og første nestleder fra 2007 til 2009. Han har også sittet i kommunestyret og formannskapet i Fauske. Mosti er opprinnelig snekker, maskinkjører, anleggsrørlegger og underbrannmester.
Kupi menja
Handling
Katya er en ung kvinne fra en velstående familie, som lengter etter å oppleve eventyr. Hun holder disse drømmene hemmelig for moren sin, men søker om å bli ansatt hos et modell-byrå og reiser snart til Dubai for å delta på et mote-show. Men i stedet befinner hun seg snart i et internasjonalt nettverk som driver med prostitusjon.
Juristkorpset
Juristkorpset kan sikte til:
Costantino Patrizi Naro
Kardinal
Han ledet som kardinalprefekt for kongregasjonen for biskopene og ordenskleresiet fra 6. juli 1839 til 22. desember 1841. I 1841 ble Patrizi Pavens så kardinalvikar for bispedømmet Roma, og innehadde dette embede frem til sitt dødsår 1876. Fra 1845 til 1867 var han dessuten erkeprest ved patriarkalbasilikaen Santa Maria Maggiore.
Brusand
Brusand er en bygd og et tettsted i Hå kommune sør på Jæren i Rogaland. Tettstedet hadde innbyggere per, og ligger langs fylkesvei 44, mellom Vigrestad og Ogna. Brusand ligger på en smal sandstripe mellom Bjårvatnet og havet. Her finner man en sandstrand som er 7 kilometer lang. Mellom stranda og bygda finnes Norges eneste naturlige lagune. På Brusand finner du også de såkalte Hitlertennene, dette er minnesmerker etter 2. verdenskrig. På Brusand finner man også det største gulrotpakkeriet i Norge, Bru Gard.
Padel
Padel vokser i en ekstrem fart i Norge. I 2020 fantes det rundt 30 baner, og ved utgangen av 2021 var det godt over 200 baner rundt omrking i landet.
Elena Baltacha
Elena Baltacha (født 14. august 1983, død 4. mai 2014) var en britisk tennisspiller. Hun representerte landet sitt under Sommer-OL 2012 i London, der hun ble utslått i andre runde i singel.
Koronavirus
Sykdom hos mennesker
Koronavirus fører til vanlig forkjølelse hos voksne og barn. Det kan, i likhet med en mengde virus, gi atypisk lungebetennelse. SARS-varianten av viruset kan gi «severe acute respiratory syndrome» (SARS) og forårsaket 774 dødsfall i 17 land i 2002 og 2003. I september 2012 ble en ny variant, MERS-CoV oppdaget, som forårsaket 52 dødsfall i Saudi-Arabia i 2013. Fram til 2019 var 2468 tilfeller av MERS-CoV oppdaget, og 851 var døde som følge av dette svært farlige viruset. MERS-CoV smitter mellom mennesker, men bare i begrenset grad. I desember 2019 ble en ny variant SARS-CoV-2 (først kalt 2019-nCoV ), svært lik SARS-viruset, oppdaget i Wuhan i Kina. Viruset, som ble antatt å ha smittet mennesker først i november 2019, og kan gi sykdommen COVID-19. 9. februar 2020 var det 37 591 smittede og 814 døďe personer og 2 920 har blitt bra igjen. 15 dager senere var minst 77000 smittet i 30 land, der Sør-Korea, Iran og Italia var de med flest smittede utenfor Kina.
Amorgos
Arkeologi
Navnene på de tre byene som ble oppgitt av Stefanos Vizantios er Arkesini, Minoa, Aigiali eller Melania, noe som i henhold til inskripsjoner er mest korrekt. De tre byene er på øyas vestkyst ettersom det er bukter og naturlige havner som kunne gi ly for skip og hvor det finnes levninger av festningsanlegg. Eksistensen av de tre uavhengige byer med selvstendig forfatning og samme valuta, størrelse og kunstneriske verker, graver fra oldtiden, steinredskaper, inskripsjoner, vaser og andre fortidsobjekter, er mektige vitnemålet på størrelsen av Amorgos' oldtidssivilisasjon.
Historie
På 400-tallet f.Kr. var de tre poleis på Amorgos, levningene av de gamle byene Minoa, Arkesine og Aigiale, fortsatt virksomme og under beskyttelse av det athenske sjøforbundet. I sjøslaget ved Amorgos i 322 f.Kr. ble den athenske flåten beseiret av makedonerne, som betydde slutten på Athen som en sjømakt.
Kampene ved Garberg bru
30. april ble Selbu satt i krigstilstand og det skulle komme til å stå et slag ved Garberg bru som kom til å være i 4-5 dager. Sammen med kampene på Hegra festning anses disse kampene for å være de siste i Sør-Norge før kapitulasjonen.
Døde soldater
Det som dokumentert er 3 falne, hvor to falt under beskytningen av ambulansen og en ved trefningen ved Granby. Det som falt ved brua, er gravlagt på Havstein Kirkegård.
Mira Zuckermann
Bakgrunn
Hun er gift med Bjørn Kristiansen.
Filippo Giudice Caracciolo
Han ble kreert til kardinal i juli 1833 av pave Gregor XVI, med Sant'Agnese fuori le mura som tittelkirke.
Kunståret 1841
Kunståret 1841 er en oversikt over hendelser, fødte og avdøde kunstnerpersonligheter i 1841.
Scioto County
Scioto County er et fylke i den amerikanske delstaten Ohio. Det ligger sør i staten og det grenser mot Pike County i nord, Jackson County i nordøst, Lawrence County i øst og mot Adams County i vest. Det har også grense mot delstaten Kentucky i sør.
Fylket ble grunnlagt i 1803 av land fra Adams County og har fått sitt navn etter enten elven Scioto River eller fra et indiansk ord som betyr hjort eller hjortejakt.
Jammu og Kashmir
Geografi og klima
Klimaet i Jammu og Kashmir varierer sterkt på grunn av den kuperte topografien. I sør, rundt Jammu, er det typisk monsunklima selv om regionen ligger langt nok vest til å kunne motta gjennomsnittlige nedbørsmengder på 40-50 mm regn per måned mellom januar og mars. I den varme sesongen er byen Jammu svært varm med temperaturer opp i mot 40 °C, men i juli og august forekommer også svært tunge og uberegnelige nedbørsmengder med opptil 650 mm regn per måned. I september avtar nedbørsmengden og rundt oktober er forholdene varme, men ekstremt tørre med minimal nedbørsmengde og temperaturer på omtrent 29 °C. På den andre siden av Pir Panjal-kjeden spiller den sørasiatiske monsunen ikke lenger en rolle, og her forekommer mest nedbør om våren fra sørvestlige skybånd. På grunn av nærheten til Arabiahavet mottar Srinagar så mye som 635 mm regn fra denne kilden, med månedene mellom mars og mai som de våteste. I denne perioden faller det rundt 85 mm nedbør per måned. Rett overfor Himalayas hovedkjede bryter selv de sørvestlige skybåndene opp, og klimaet i Ladakh og Zanskar er ekstremt tørt og kaldt. Den årlige nedbørsmengden er bare rundt 100 mm og luftfuktigheten er svært lav. Denne regionen, som stort sett ligger over 3 000 moh, har ekstremt kalde vintre. I Zanskar er den gjennomsnittlige temperaturen i januar -20 °C, med ytterpunktene så lave som -40 °C. Alle elvene i området fryser til is i denne perioden og lokalbefolkningen utnytter faktisk denne sjansen til å krysse dem. Elvenes høye vannivåer om sommeren som følge av bresmelting gjør det svært vanskelig å krysse dem. Om sommeren er dagene i Ladakh og Zanskar vanligvis varme med en gjennomsnittstemperatur på rundt 20 °C, men med den lave luftfuktigheten og tynne luften kan nettene likevel være kalde.
Demografi
Jammu og Kashmir har en majoritet av muslimer. Til tross for at islam praktiseres av ca. 67 % av befolkningen i Jammu og Kashmir og 97 % av befolkningen i Kashmir-dalen, har Jammu og Kashmir store minoriteter av buddhister, hinduer (inkludert folkegruppen Megh Bhagat) og sikher. I Jammu utgjør hinduer 65 % av befolkningen, muslimer 31 % og sikher 4 %. I Ladakh utgjør buddhister omtrent 46 % av befolkningen, resten er muslimer. Folket i Ladakh er av indo-tibetansk opprinnelse. Folket i det sørlige området av Jammu tilhører mange ulike lokalsamfunn med røtter fra de nærliggende delstatene Haryana og Punjab, samt byen Delhi. Totalt utgjør muslimer 67 % av befolkningen, hinduer ca. 30 %, sikher 2 % og buddhister 1 %.
Politikk og administrasjon
Jammu og Kashmir var den eneste delstaten i India som har «indre selvstyre» eller spesiell autonomi under den indiske grunnlovens artikkel 370. Denne artikkelen sa at ingen lov vedtatt av det indiske parlamentet, med unntak av de lovene som gjelder forsvar, kommunikasjon og utenrikspolitikk, skulle utvides til å gjelde Jammu og Kashmir med mindre en slik lov ble vedtatt av selve delstatsforsamlingen. Særordningene ble opphevet i oktober 2019, da Jammu og Kashmir ble omgjort til unionsterritorium.
Økonomi
Før opprøret intensiverte i 1989, utgjorde turisme en viktig del av Kashmirs økonomi. Turismen i Kashmir-dalen ble hardest rammet. Imidlertid fortsetter helligstedene i Jammu og buddhistklostrene i Ladakh å være populære pilegrimsmål og turistdestinasjoner. Hvert år besøker tusenvis av hindupilegrimer helligdommene i Vaishno Devi og Amarnath, noe som har hatt mye å si for delstatens økonomi. Vaisno Devi yatra bidrar alene med 475 crore rupi til lokaløkonomien årlig. Turisme i Kashmir-dalen har tatt seg opp igjen i de senere år, og i 2009 var Jammu og Kashmir et av de største turistmålene i India. I Gulmarg, et av de mest kjente vintersportsstedene i India, ligger også verdens høyestliggende grønne golfbane. Nedgangen i urolighetene i delstaten har bedret delstatens økonomi, og spesielt turismenæringen.
Kultur
Dumhal er en kjent dans i Kashmir-dalen og utføres av menn i Wattal-regionen. Damene utfører Rouff, en annen tradisjonell folkedans. Kashmir har i århundrer vært kjent for sin fine kunst, blant annet poesi og håndarbeid. Shikaraer, tradisjonelle små trebåter, og husbåter er et fellestrekk i ulike innsjøer og elver i hele dalen. Indias grunnlov tillater ikke at folk fra andre områder enn Jammu og Kashmir kan kjøpe eiendom i delstaten. Som en konsekvens ble husbåter populært blant de som ikke var i stand til å kjøpe fast eiendom i dalen, og disse båtene har nå blitt en integrert del av den kashmirske livsstilen. Kawa, tradisjonell grønn te med krydder og mandel, drikkes gjennom hele dagen i det kjølige vinterklimaet i Kashmir. De fleste bygninger i dalen og Ladakh er laget av bartre og er påvirket av indisk, tibetansk og islamsk arkitektur.
Jammus Dograkultur og tradisjon er svært lik den man finner i nabodelstatene Punjab og Himachal Pradesh. Tradisjonelle punjabi-festivaler som Lohri og Vaisakhi feires med stor iver og entusiasme i hele regionen. Etter dograene utgjør gujarer den nest største etniske gruppen i Jammu. Et stort antall gujarer finnes også i Kashmir-dalen. Denne folkegruppen er kjent for sin semi-nomadiske livsstil. I likhet med gujarer er gaddier primært gjetere som stammer fra Chamba-regionen i Himachal Pradesh. Gaddier er generelt forbundet med følelsesladet musikk som spilles på fløyte. Bakkarwalaer, som finnes i både Jammu og Kashmir-dalen, er i sin helhet nomadefolk som går langs de himalayiske skråningene på leting etter beite for sine store flokker med geiter og sauer.
Fylkesvei 6576
Før Trøndelag fylke ble opprettet 1. januar 2018 hadde veien betegnelsen fylkesvei 671 (Sør-Trøndelag).
Sêrtar
Befolkningen var på 34,152 innbyggere i 1999.
Martin Koch (skihopper)
Martin Koch vant sølv i den individuelle konkurransen under skiflygings-VM i Oberstdorf i 2008. I lagkonkurransen sørget han for østerriksk gullmedalje sammen med Gregor Schlierenzauer, Andreas Kofler og Thomas Morgenstern.
Teknologibedriftenes Landsforening
TBLs historie kan føres tilbake til 1889, da en del verkstedansatte i Oslo gikk sammen og dannet en forening, som fra 1908 fikk navnet De Mekaniske Værksteders Landsforening (MVL), senere Mekaniske Verksteders Landsforening.
Prosessindustriens Landsforening
PIL representerte per 2005 ca. 700 medlemsbedrifter med over 47 000 ansatte, og var en av NHOs største foreninger.
Hawker Hunter
Hawker Hunter var et britisk turbojetdrevet jagerfly fra 1950- og 1960-årene. Den var i bruk i RAF og 18 andre lands flyvåpen, og gjorde aktiv tjeneste i en del lokale kriger i perioden. I alt 1,972 fly ble produsert av Hawker Siddeley eller lisensprodusert andre steder.
Design og utvikling
Hunter var allerede bestilt via forsyningsministeriet. Den første Hunter F.1 med Avon 113 motor(7 600punder) fløy 16. mars 1953. De første 20 flyene var egentlig før-produksjonsmodeller med stadige endringer. 7. september 1953 satte en Hunter F Mk3 med Neville Duke ved spaken ny hastighetsrekord for fly med 727,63 miles per time over en 3 km strekning. Rekorden varte snaue tre uker før RAFs Supermarine Swift brøt den 25. september.
Homoconnus
Utseende
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er litt tykkere og danner en smal klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med en tydelig midtfure. Et godt kjennetegn på slekten er at pronotum har markerte, rettvinklede bakhjørner. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er noe kølleformede, beina ellers slanke.
Naung Ye Tun
Naung Ye Tun (født 1983) er en myanmarsk skytter som konkurrerer i pistolskyting. Han har ingen større internasjonale meritter, men ble blant annet nummer 2 i et verdenscupstevne i 2015.
Paierlbreen
Paierlbreen er en 24 km lang og 112 km² stor isbre helt sør på Spitsbergen, Svalbard, i fjellområdet i sørøstlige Wedel Jarlsberg Land. Volumet er 20 km³. Breen går helt parallelt med Hansbreen i vest, bare atskilt av et nord-sørlig breddele langs Flogtoppane. Den går også parallelt med Mühlbacherbreen i øst, atskilt av den lange Luciakammen. Breen strekker seg fra Nornebreen og Blåsterisen i nord, via Kvitungisen mot Hans i vest og Perlebreen inn fra øst, til utløpet i Vestre Burgerbukta i sør (Hornsund). Den er lang og smal nord-sørvendt og munner ut langs Luciakammen, på andre sida av kammen er Austre Burgerbukta som naboen Mühlbacherbreen munner ut i.
The Love Guru
Handling
Stjernespilleren i Toronto Maple Leafs, Darren Roanoke, undergår en del stress på grunn av at hans kone har forlatt ham til fordel for stjernespilleren på Los Angeles Kings, Jacques «Le Coq» Grandé. Stresset får hånden hans til å skjelve, og dette påvirker ishockeyspillingen hans. Darren får hjelp av guru Maurice Pitka for å bekjempe stresset, slik at laget hans kan komme ut av den lange tapsrekken de er inne i. I tillegg til å bli godt betalt, ønsker Pitka at han kan få en invitasjon til Oprah Winfreys TV-show, slik at han kan bli verdens mest kjente guru. Pitka kommer seg til Oprah, men istedenfor å ønske å bli verdens mest kjente guru, er det nå plutselig hans kjærlighet til Jane Bullard som teller mest. Dessverre har han inngått en avtale med guru Tugginmypudha som gjør at han må gå med kyskhetsbelte. Han reiser til Tugginmypudha for å få det fjernet, og får hos ham oppskriften for å bli kvitt beltet.
Mottakelse
The Love Guru fikk negativ omtale fra de fleste kritikerne, og nettsiden Rotten Tomatoes rapporterte i april 2009 at 14% av 156 omtaler av filmen har vært positive. Metacritic rapporterer i samme tidsperiode at filmen har fått en gjennomsnittlig score på 24 av 100 poeng, basert på 33 omtaler.
Gurpreet Singh (skytter)
Gurpreet Singh (født 1987) er en indisk skytter som konkurrerer i pistolskyting. Han største internasjonale resultater er blant annet to gullmedaljer fra Samveldelekene 2010.
Trener (2018)
Handling
Han reiser i stedet til en liten by, hvor han aksepterer tilbudet om å begynne å trene i den lokale fotball-klubben Meteor. Som trener for Meteor må Stoleshnikov begynne å tro på seg selv igjen på fotball-banen.
Månevikler
Månevikler (Eriopsela quadrana) er en sommerfugl i gruppen av viklere (Tortricidae).
Levevis
Larvene lever på gullris (Solidago virgaurea). De voksne sommerfuglene flyr i mai-juni.
Oksenøya
Oksenøya, også Øksenøya, er ei øy i Vansjø i Østfold. Oksenøya ligger i Råde kommune. Den har et areal på ca. 1,1 km², og høyeste punkt er på 53 meter over havet. Adkomsten til Oksenøya skjer via Oksenøyabrua fra Halvorsrødveien.
Lee Dae-myung
Lee Dae-myung (født 14. september 1988) er en sørkoreansk skytter som konkurrerer i pistolskyting. Han representerte Sør-Korea under Sommer-OL 2008, der hans beste resultat var en 15.-plass.
Dillingøya
Dillingøya er ei øy i Vansjø i Østfold. Dillingøya ligger i Moss kommune og er Vansjøs største øy. Arealet er på ca. 5 km². Ved normal vannstand ligger vannspeilet rundt Dillingøy ca. 24,5 meter over havet.
Støy (elektronikk)
Elektrisk støy i hverdagslivet
I tv-apparater kunne man se elektrisk støy som svart/hvite «snøstormer» når man forsøkte å ta inn en kanal langt borte. Uten støy ville man kunne ta i mot et signal uendelig langt borte og forsterke dette med en minimal energikilde.
Termisk støy
Alle ledende materialer utvikler termisk støy. Den termiske støyen skyldes den tilfeldige «virrevandringen» elektronene foretar i ledende materialer. De farer i alle retninger med helt forskjellige hastigheter (stokastisk fordelt), og forandrer hastighet og retning uavlatelig. Disse bevegelsene fører til at det enten går strøm gjennom lederen eller ikke. Gjennomsnittshastigheten er proporsjonal med kvadratroten av temperaturen (i Kelvin). Energien som elektronene har tilsammen klassifiseres som en termisk energi.
P=kTΔf
1/f-støy (Flickerstøy)
Flickerstøyen vil være dominerende ved lave frekvenser, mens termisk støy vanligvis vil være dominerende for frekvensene over. Frekvensen der termisk og 1/f-støy er like kraftige, kalles 1/f-hjørnet (eng: 1/f corner).